"Kwa bofelong ba Kereiti ya 10 moithuti yo o fitlheletseng dithuto ka dinaledi a ka : bua le go tlhagisa ditlhangwa ka go itshepa , go na le nyalelano le tomagano ya dikakanyo ; bontsha maitemogelo le tiriso ya puo ka tshisimogo le tlotlo ; nna tsebentlha go lemoga , ranola , sekaseka le go tlhalosa tshedimosetso mo maitlhomong a a farologaneng ka nepo ; dirisa puo ka thelelo mo maemong a tlhaeletsano a farologane e bile a tlwaelegile. ranola , sekaseka le go tlhalosa ditlhangwa ka nonofo le ka go itshepa , lemoga tshedimosetso e e rileng ka nepagalo fa a buisa le go lebelela ; bontsha go tlhaloganya tota fa a gatelela le go tshegetsa dikakanyo tsa gagwe ka dintlha ; buisetsa kwa godimo ka thelelo e e bokgabane ; bontsha tshisimogo mo dikakanyong tsa ba bangwe le dintlha tsa setso tse di farologaneng . kwala le go tlhagisa ditlhangwa tse di nang le nyalelano , tomagano ya dikakanyo , e bile di nepagetse ; kwala / tlhagisa go ya ka baamogedi ba tshedimosetso , maitlhomo , maemo le popego tse di farologaneng ; rulaganya dikakanyo le dintlha tsa tshegetso ka tsela e e tsweletsang , e bontsha boitlhamedi ; boeletsa le go baakanya diphoso mo dikwalong ka boene go tokafatsa ditlhangwa . "